облекчаване на действащата забрана, положението е достатъчно обещаващо, за да оправдае допълнително посещение от страна на Съюза за оценка на място през следващите месеци.
 (84)
 В съответствие със списъка, предоставен от IACM на 13 май 2016 г., в Мозамбик са сертифицирани двама нови въздушни превозвачи, а именно CHC Helicópteros Lda (AOC MOZ-22) и Inter Airways Lda (AOC MOZ-24). IACM обаче не бе в състояние да представи доказателства, че надзорът върху безопасността на тези въздушни превозвачи е гарантиран в съответствие с международните стандарти за безопасност. Чрез същия списък IACM информира Комисията, че са отнети САО на въздушните превозвачи Kaya Airlines Lda (AOC MOZ-09) и Trabalhos e Transportes Aéreos Lda (AOC MOZ-16).
 (85)
 Поради това и в съответствие с общите критерии, определени в приложението към Регламент (ЕО) No 2111/2005, се счита, че списъкът на въздушните превозвачи, които са предмет на оперативна забрана в границите на Съюза, следва да се измени така, че в приложение А към Регламент (ЕО) No 474/2006 да бъдат включени въздушните превозвачи CHC Helicópteros Lda и Inter Airways Lda и да бъдат заличени от него въздушните превозвачи Kaya Airlines Lda и Trabalhos e Transportes Aéreos Lda.
 Въздушни превозвачи от Руската федерация
 (86)
 През изминалия период Комисията, ЕААБ и държавите членки продължиха да следят отблизо показателите за безопасност на сертифицираните в Руската федерация въздушни превозвачи, които извършват полети в границите на Съюза, включително чрез приоритетни наземни инспекции на някои руски въздушни превозвачи в съответствие с Регламент (ЕС) No 965/2012.
 (87)
 На 4 март 2016 г. Комисията, подпомагана от ЕААБ, проведе среща с представители на Руската федерална агенция за въздушен транспорт (ФАВТ). Срещата имаше за цел преглед на показателите за безопасност на руските въздушни превозвачи въз основа на наземните инспекции по програмата SAFA за периода между 21 февруари 2015 г. и 20 февруари 2016 г. и установяване на случаите, които изискват специално внимание.
 (88)
 По време на срещата Комисията прегледа по-подробно резултатите по SAFA на четиримата въздушни превозвачи от Руската федерация. ФАВТ уведоми Комисията за отмяната през декември 2015 г. на САО на един от тези четирима въздушни превозвачи, както и мерките, които други двама от тези четирима въздушни превозвачи сами са предприели.
 (89)
 Освен това по време на срещата ФАВТ пое ангажимент да засили работата си с четвъртия въздушен превозвач с цел да се гарантира, че той подобрява своите показатели по SAFA. Тъй като посоченият въздушен превозвач е подал и заявление за разрешение от ЕААБ за оператор от трета държава съгласно Регламент (ЕС) No 452/2014 на Комисията, Комисията на тази среща се възползва също така от възможността да поясни връзката между Регламент (ЕО) No 2011/2005 и Регламент (ЕС) No 452/2014. В резултат на по-нататъшните обсъждания между ФАВТ и посочения четвърти въздушен превозвач, ФАВТ заличи разрешението за полети към ЕС от обхвата на САО на този въздушен превозвач. Впоследствие този въздушен превозвач реши да оттегли своето заявление пред ЕААБ.
 (90)
 Въз основа на наличната информация се стигна до заключението, че не е необходимо руският въздухоплавателен орган и сертифицираните в Руската федерация въздушни превозвачи да бъдат изслушани от Комисията и Комитета по